जमीनी विवाद को लेकर हुई फायरिंग में महिला की मौत, पांच जने घायल
गांवनगला हरनारायण में शुक्रवार की सुबह एक ही परिवार के दो पक्षों में जमीनी विवाद को लेकर खूनी संघर्ष हो गया। संघर्ष के दौरान लाठी-भाटा जंग के बाद एक पक्ष ने फायरिंग कर दी, जिससे गोली लगने से एक विवाहिता महिला की मौके पर ही मौत हो गई। जबकि एक पक्ष की तीन महिलाओं सहित पांच जने घायल हो गए। जिनका यहां के राजकीय अस्पताल में उपचार जारी है। घटना की सूचना मिलने पर एएसपी सुरेन्द्र सिंह कविया, कामां पुलिस मौके पर पहुंची और मृतका के शव को कब्जे में लेकर उसे कामां अस्पताल में पोस्टमार्टम के लिए रखवा दिया। जहां मृतका के देवर की ओर से दस-पंद्रह नामजद लोगों के खिलाफ हत्या का मामला दर्ज कराया गया। इसके बाद पुलिस ने मृतक का मेडिकल बोर्ड से पोस्टमार्टम कराकर शव परिजनों को सौंप दिया। घटना स्थल पर शांति व्यवस्था के लिए पुलिस बल तैनात किया गया है। घटना के बाद आरोपी पक्ष के लोग परिवार सहित गांव से फरार हो गए।
एएसपी सुरेन्द्र सिंह कविया ने बताया कि गांव नगला हरनारायण में हरवीर पुत्र मुखराम गुर्जर का अपने चचेरे भाइयों लालसिंह भजन सिंह सहित अन्य के साथ पैतृक जमीन पर सरसों की फसल को काटने को लेकर शुक्रवार को विवाद हो गया। जिसने मूली कहासुनी के बाद खूनी संघर्ष का रूप ले लिया। जिसमें लालसिंह पक्ष ने हरवीर पक्ष पर हमला बोल दिया। कहासुनी, मारपीट लाठी-भाटा के बाद फायरिंग हो गई। जिसमें गीता प|ी हरवीर गुर्जर की गोली लगने से मौके पर ही मौत हो गई।
जबकि मछला प|ी बिज्जो,ममता प|ी हरभान,हरवती प|ी मुखराम,हरवीर पुत्र मुखराम तथा हरभान 28 पुत्र मुखराम गंभीर रूप से घायल हो गए। जिन्हें उपचार के लिए कामां अस्पताल में भर्ती कराया गया। वहीं दूसरी ओर मृतका गीता गुर्जर के शव का मेडिकल बोर्ड से पोस्टमार्टम कराने के बाद शव परिजनों को सौंप दिया। घटना गांव में तनाव को देखते हुए गांव में ऐहतियात के तौर पर पुलिस बल तैनात किया गया है। वहीं दूसरी ओर एएसपी सुरेन्द्र सिंह कविया ने क्यूआरटी पुलिस को साथ लेकर विभिन्न स्थानों पर दबिश देकर आरोपियों की गिरफ्तारी के प्रयास किए। लेकिन समाचार लिखे जाने तक कोई सफलता हाथ नहीं लग सकी थी।
कामां .कामां अस्पताल में भर्ती घायल।
थाने में 16 जनों के खिलाफ मामला दर्ज
गांवनगला हरनारायण में हुई फायरिंग में महिला की मौत के बाद उसके देवर विज्जो पुत्र मुखराम की ओर से कामां थाने में देवा, जस्सी पुत्र भजन, लालसिंह, चन्नो पुत्र हरि, लक्ष्मण पुत्र चन्नो, रामवीर पुत्र देवला, राममोहन पुत्र लालसिंह, नानगा पुत्र सुखराम,ज्ञाना,भगवान सिंह पुत्र रतीराम, रामजीत पुत्र बंशीवारा, रामहेत पुत्र सीताराम, मदन बीधा पुत्र तोता, सुगन प|ी सुखराम, सत्तो प|ी देवो,देवी पुत्र रतीराम तथा विश्राम पुत्र सीताराम गुर्जर को नामजद करते हुए इनके खिलाफ हत्या का मामला दर्ज कराया है। दर्ज मामले में बिज्जो गुर्जर ने जस्सी पुत्र भजन द्वारा गोली चलाए जाने के आरोप लगाए गए है।
कामां. कामां के गांव नगला हरनारायण में घटना स्थल पर लगी भीड़।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva